ཨེ་ཨེཿ དབྱིངས་དག་ཆེན་ཡེ་ཤེས་ཌཱཀྐི་མསཿ རྩལ་རང་ཤར་འཕྲུལ་གྱི་བརྡ་རིས་ཤརཿ ཧེ་ཧེ་ཀ་དུ་ར་ས་མན་ཎི་བིཏྱ་ན་མ་དྷ་རཿ ང་ནི་ཨོ་རྒྱན་དྷུ་མ་ཐ་ལ་ནསཿ ཌཱཀྐིའི་ཚོགས་རྗེ་རྒྱལ་ཡུམ་ཝཱ་རཱ་ཧཱིཿ སྣང་སྟོང་ཡབ་ཡུམ་ཟུང་འཇུག་ཆེན་པོའི་ཀློངཿ ང་དང་ཁྱེད་གཉིས་སྐད་ཅིག་འདུ་འབྲལ་མེདཿ རང་བྱུང་བརྗོད་མེད་འོད་གསལ་སྤྲོས་མཐའ་བྲལཿ རིག་སྟོང་ཡེ་ཤེས་དོན་གྱི་ཌཱཀྐི་ངཿ གང་ནས་མ་འོངས་གང་དུ་མི་འགྲོ་བརཿ གཉུག་མ་སྤྲོས་བྲལ་ཟང་ཐལ་ངང་དུ་གནསཿའདི་ནས་ལྷོ་བྲག་རྡོར་དབྱངས་ས་མནྟཿ བཞི་དྲུག་ལྔ་མཚམས་གཙང་བོའི་སྦུབས་སུ་འཐུམཿ རྐྱེན་བཟློག་སྒྲོལ་མའི་སྒྲུབ་པ་གནད་དུ་ཟུངསཿ ཁྱེད་ཀྱི་གཏན་གྲོགས་ཏཱ་རེའི་མཚན་འཆང་བཿ སྔགས་ཀྱི་དབང་ཕྱུག་ཁྱེད་དང་འབྲལ་མེད་དུཿ བསྟན་འགྲོའི་དོན་ཀུན་འབད་མེད་ཕྲིན་ལས་མྱུརཿ ཀ་རོང་ལྕགས་ཀྱི་མི་ཕོ་རྟ་ལ་ཞོནཿ ཉེར་འགྲོགས་གཙང་དང་བདེ་ཆེན་ཡེ་ཤེས་མཚནཿ འོད་ གསལ་མི་ཤིགས་ཐིག་ལེའི་བརྡ་སྒྲོམ་ལསཿ ཟབ་པ་སྐོར་དགུ་ཁྱད་པར་འཁོར་ལོ་སྡོམཿ སྒྲུབ་ཐབས་གསང་བའི་ལྡེ་མིག་ལེགས་ཕབ་ནསཿ བསྟན་འགྲོའི་རྒུད་གསོས་འབྲེལ་ཚད་དཔལ་རིར་འདྲེནཿ ཀུན་བཟང་ཡེ་ཤེས་མཚན་མངའ་ མི་འབྲལ་བརཿ གསང་གཏེར་རྒྱ་མཚོའི་མཛོད་ལ་མངའ་དབང་བསྒྱུརཿ བསྟན་འགྲོའི་དགེ་མཚན་ཡར་རྒྱས་ཨ་ལ་ལཿ ཞེས་ཟེར་རིག་སྟོང་སྤྲོས་བྲལ་དབྱིངས་སུ་མཱུཾཿ